CELEX: 62008CN0392
Language: lv
Date: 2008-09-09 00:00:00
Title: Lieta C-392/08: Prasība, kas celta 2008. gada 9. septembrī — Eiropas Kopienu Komisija/Spānijas Karaliste

25.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 272/14
            
         Prasība, kas celta 2008. gada 9. septembrī — Eiropas Kopienu Komisija/Spānijas Karaliste
   (Lieta C-392/08)
   (2008/C 272/24)
   Tiesvedības valoda — spāņu
   Lietas dalībnieki
   
      Prasītāja: Eiropas Kopienu Komisija (pārstāvji — S. Pardo Quintillán un A. Sipos)
   
      Atbildētāja: Spānijas Karaliste
   Prasītājas prasījumi:
   
               —
            
            
               atzīt, ka, neizstrādājot ārējos operatīvās rīcības plānus visiem uzņēmumiem, uz kuriem attiecas Padomes 1996. gada 9. decembra Direktīvas 96/82/EK (1) par tādu smagu nelaimes gadījumu briesmu pārzināšanu, kuros iesaistītas bīstamas vielas, 9. pants, Spānijas Karaliste nav izpildījusi iepriekš minētās Direktīvas 96/82/EK 11. panta 1. punkta c) apakšpunktā paredzētos pienākumus;
            
         
               —
            
            
               piespriest Spānijas Karalistei atlīdzināt tiesāšanās izdevumus.
            
         Pamati un galvenie argumenti
   Direktīvas 96/82/EK 2. panta 1. punktā noteikts, ka minētās direktīvas 9. pantu piemēro visiem uzņēmumiem, kuros atrodas bīstamas vielas tādos daudzumos, kā uzskaitīts I pielikuma 1. un 2. daļas tabulu 3. ailē.
   Saskaņā ar šīs direktīvas 11. pantu dalībvalstis nodrošina to, ka attiecībā uz visiem uzņēmumiem, uz kuriem attiecas 9. pants, iestādes, ko attiecīgajam mērķim izraudzījušās dalībvalstis, izstrādā ārējo operatīvās rīcības plānu, kurā norādīti ārpus uzņēmuma veicami pasākumi (1. punkta c) apakšpunkts).
   Šīs prasības mērķis ir panākt, lai tiek atzīts, ka, neizstrādājot ārējos operatīvās rīcības plānus visiem uzņēmumiem, uz kuriem attiecas minētais 9. pants, Spānijas Karaliste nav izpildījusi Direktīvas 96/82 11. panta 1. punkta c) apakšpunktā paredzētos pienākumus.
   
      (1)  OV L 10, 13. lpp.